In nomine summæ, et individuæ Trinitatis. Notum esse volumus tam præsentibus quam futuris, quod ego Moronus cognomine, timore Dei, et timore peccaminum meorum tactus, adii Besuense Cœnobium, ubi multorum sanctorum patrocinia continentur, præcipue sancti Petri Apostolorum Principis, cum collega suo Paulo Apostolo, ubi præesse dinoscebatur Domnus Abbas Olgerius. Ibi ergo adstantibus quibusdam ejusdem Cœnobii Monachis, et fidelibus Christianis Deum timentibus, quorum nomina subtus adnectentur, feci me tonsorari, et Monachum devovi sub norma Regulæ sancti Benedicti Confessoris permansurum. § Dedi ergo ad prædictum Cœnobium medietatem, quicquid jure hereditatis possidere videbar Calmontisvilla, vel cæteris circum jacentiis possessionibus, in pratis, in aquarum decursibus, in sylvis, molendinis, sicut præfatus sum, omnem medietatem per servum nomine Arnaldum, quem dedi sancto Petro, et per ipsum omnes servos et ancillas tradidi sancto loco, astipulatione subnixa. Actum publice Besua Monasterio, Benedicto Præposito adstante, Heldemanno Monacho, Adelmo Monacho, Oddone Monacho, Girberga Comitissa Fontis-Vennæ, et aliis multis.